**Обязательный образовательный минимум**

**по родному (осетинскому) языке для 11 класса (владеющая группа)**

**III четверть**

|  |  |  |  |
| --- | --- | --- | --- |
| **№** | **Темӕ** | **Цы хъуамӕ зона скъоладзау** | **Дӕнцӕгтӕ** |
| 1. | Комкоммӕ ныхас | Искæй ныхас, йæ формæ æмæ йæ хъуыды æнæивгæйæ куы фæзæгъæм,уæд уый у комкоммæ ныхас .  Комкоммæ ныхас цы хъуыдыйæдты уа, уыдон арæзт вæййынц дыууæ хайæ-комкоммæ ныхасæй æмæ авторы ныхасæй. Хъуыдыйады мидӕг комкоммӕ ныхас ӕвӕрд вӕййы дыкъӕдзыгтӕы. Фарстон нысан, хъӕрон нысан, бирӕстъӕлфыг ӕвӕрд цӕуынц дыкъӕдзыгты разӕй, стъӕлф та- дыкъӕдзыгты фӕстӕ. Комкоммӕ ныхас абзацӕй куы райдайа, уӕд йӕ разӕй ӕвӕрын хъӕуы тире. Кӕд комкоммӕ ныхас таурӕгъон ӕнӕхъӕрон хъуыдыйад уа, уӕд ӕхгӕнӕг къӕлӕтты фӕстӕ ӕвӕрд вӕййы къӕдзыг. | *1.Ахуыргӕнӕг бафарста: «Чи цӕуы фӕйнӕгмӕ?»*  *2. А: «КН!», А: «КН?», А: «КН…»*  *А: «КН»*  *3.Ахуыргӕнӕг загъта:*  *- Фӕйнӕг цӕуы Алинӕ*  *4. «Фӕйнӕгмӕ цӕуы Алинӕ», загъта ахуыргӕнӕг.* |
| 2. | Фӕрссаг ныхас | Искæй ныхас йæ формæ аивгæйæ куы фæзæгъæм,уæд дзы рауайы фæрссаг ныхас.  Фæрссаг ныхас арӕзт вӕййы домгӕвазыгджын хъуыдыйады хуызы. Фӕрссаг ныхас цы уӕлӕмхӕст хайы ис, уый сӕйраг хаимӕ баст вӕййы бӕттӕгтӕ ӕмӕ бавӕргӕ дзырдты фӕрцы. Фӕрссаг ныхас аразгӕйӕ, номивджытӕ кӕнӕ ӕнӕивгӕйӕ баззайынц, кӕнӕ сӕ цӕсгом аивы. | *Цӕмӕй, кӕй, дам, зӕгъгӕ, зӕгъы ӕмӕ ӕнд.* |
| 3. | Цитатӕ | Цитатӕ исын хъӕуы дыкъӕдзыгты.  Цитатӕйы цалдӕр абзацы куы уа, уӕд дыкъӕдзыгтӕ ӕвӕрын хъӕуы тексты райдайӕн ӕмӕ йӕ кӕрон.  Цитатӕ ӕххӕстӕй лӕвӕрд куы нӕ цӕуа, уӕд цухгонд бынаты ӕвӕрын хъӕуы бирӕстъӕлфыг. | *«Зӕхх тынг рӕсугъд у, космосӕй зыны ӕрвхуыз къорийы хуызӕн!»-загъта Ю.Гагарин* |
| 4. | Ӕвзаджы аивгӕнӕн- нывӕфтыд мадзӕлттӕ. | Эпитет-предметы кӕнӕ фӕзынды хуызджын бӕрӕггӕнӕн,фылдӕр хатт загъд вӕййы миногонӕй.  Абарст- иу предмет кӕнӕ фӕзынд барст цӕуы ӕндӕримӕ сӕ цавӕрдӕр иумӕйаг миниуӕгмӕ гӕсгӕ.  Персонификаци- метафорӕйы сӕрмагонд хуыз: адӕймаджы миниуджытӕй хайджын кӕны ӕнӕуд предметы, фӕзындты.  Метафорӕ- иу предметы кӕнӕ фӕзынды миниуджытӕ «лӕвӕрд ӕрцӕуынц» ӕндӕр предмет кӕнӕ миниуӕгӕн сӕ ӕмхуызондзинад кӕнӕ контрастмӕ гӕсгӕ.  Перифраз (перифразӕ)- иу ӕмбарынад цалдӕр ӕндӕр ӕмбарынады фӕрцы ӕвдисын.  Аллегори – дӕлгоммӕ ныхас: цавӕрдӕр идейӕ ӕвдыст цӕуы предметон фӕлгонцы.  Антитезӕ-ахадгӕ стилистикон мадзал.  Параллелизм(симметри)-ӕнгӕс элементты ӕмхуызон равӕрд кӕрӕдзийы фӕстӕ лӕууӕг цалдӕр хъуыдыйады.  Градаци- сӕ нысаниуӕг иуӕй иннӕмӕ тыхджындӕргӕнгӕ кӕнӕ лӕмӕгъдӕргӕнгӕ кӕмӕн цӕуы, ахӕм дзырдты фӕд-фӕд. |  |